**Foglalkoztatási terv**

**Tantárgy neve: STATISZTIKA II.**

|  |  |
| --- | --- |
| **Tantárgy kódja** | **BGZ1103** |
| **Meghirdetés féléve** | **3** |
| **Kredit** | **5** |
| **Heti kontakt óraszám (előadás+gyakorlat)** | **2+2** |
| **Félévi követelmény** | **kollokvium** |

**Tantárgyi tematika és félévi követelményrendszer**

**Féléves tematika:**

**ELŐADÁSOK:**

1. hét: Tantárgyi program, követelményrendszer ismertetése. Bevezetés a matematikai-statisztikai módszertanba. A minták alapján történő statisztikai értékelések elméleti alapesetei, mintavételi módok és mintajellemzők.
2. hét: A statisztikai becslések elméleti alapjai.
3. hét: A statisztikai becslések gyakorlata.
4. hét: Statisztikai becslés rétegzett minták alapján.
5. hét: 1. zárthelyi dolgozat megírása.
6. hét: A hipotézisvizsgálat elméleti alapjai.
7. hét: A hipotézisvizsgálat gyakorlata I.
8. hét: A hipotézisvizsgálat gyakorlata II.
9. hét: Összefüggés vizsgálati alapok és módok. Asszociációs kapcsolatok vizsgálata.
10. hét: Lineáris korreláció és regresszió-analízis I.
11. hét: Lineáris korreláció és regresszió-analízis II. (Nem lineáris és többváltozós korrelációs és regresszió-analízis.)
12. hét: 2. zárthelyi dolgozat megírása.
13. hét: Idősorok elemzési módszereinek rendszerezése. Idősorok lineáris analitikus vizsgálata.
14. hét: Szezonalitás, ciklusvizsgálat, előrejelzés.

**GYAKORLATOK:**

1. hét: Ismétlés (Statisztika I. főbb kapcsolódó fogalmai, összefüggései).
2. hét: Becslési alapfogalmak ismétlése, gyakorlati alkalmazása.
3. hét: Statisztikai becslések alkalmazása gyakorlati példák alapján (átlag, értékösszeg, arány becslése).
4. hét: Statisztikai becslés gyakorlati alkalmazása rétegzett minták alapján.
5. hét: Zárthelyi dolgozat megoldása.
6. hét: Hipotézis vizsgálat alapfogalmainak ismétlése, gyakorlati alkalmazásának lehetőségei.
7. hét: Egymintás hipotézisvizsgálat gyakorlása példákon keresztül.
8. hét: Kétmintás hipotézisvizsgálat gyakorlása társadalmi- gazdasági jelenségek és folyamatok alapján, összefüggések feltárása, következtetések levonása.
9. hét: Asszociációs kapcsolatok gyakorlása.
10. hét: Lineáris korreláció és regresszió-analízis gyakorlati példákon keresztül.
11. hét: Lineáris korreláció és regresszió-analízis gyakorlati példákon keresztül.
12. hét: Zárthelyi dolgozat megoldása.
13. hét: Trendanalízis (lineáris)
14. hét: Szezonalitás, ciklusvizsgálat, előrejelzés. Összetett feladatok megoldása.

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: kollokvium**

**Az értékelés módja, ütemezése:**

* vizsgára bocsátás feltétele: két zárthelyi dolgozat megírása

***A vizsgára bocsátás feltétele***:

* *Két zárthelyi dolgozat - együttes értékelése alapján - legalább 50%-os teljesítése. A dolgozatok anyaga: Előadások, gyakorlatok anyaga, illetve a megadott szakirodalom. A zárthelyi dolgozatok elmulasztása a dolgozatok 50% alatti teljesítése a tantárgy félévi érvénytelenségét vonja maga után.*

***A kollokvium típusa***: írásbeli és szóbeli

Írásbeli és szóbeli vizsga anyaga:

* + *Az előadásokon, illetve a gyakorlatokon elhangzottak, valamint a megadott kötelező szakirodalom anyaga.*

**Az érdemjegy kialakításának módja:**

*Az érdemjegyet az írásbeli vizsga eredménye határozza meg. Mindezt megelőz egy öt elméleti kérdésből álló szóbeli vizsga, mely esetében – előre megadott kérdéssor alapján – 5-ből 5 kérdésre adott tökéletes válasz az írásbeli vizsgára bocsátás feltétele. (Kiemelkedő gyakorlati munka teljesítésével 5 pont beszámítására és figyelembe vételére van lehetőség az írásbeli vizsga végső eredményének meghatározásakor.)*

Nyíregyháza, 2017.08.16.

 **Makszim Györgyné dr. Nagy Tímea**